Mev. Lee King (agter) en haar dogter, Candy, wat buite haar skool aangeval is. Foto: leon botha2009-11-27 00:33Virginia Keppler’n Groep seuns het ’n 17-jarige meisie van Mountain View in die noorde van Pretoria gisteroggend voor haar skool met messe gedreig, geslaan, geskop en van haar selfoon beroof.’n Bakleiery het daarna uitgebreek waartydens die seuns inwoners van die gebied met klippe bestook het.Candy King, ’n gr.10-leerling aan die Hoërskool Hercules, en ’n vriendin het omstreeks 10:40 voor die skool gesit en vir haar ma gewag toe sy ongeveer 16 skoolseuns van ’n ander skool in die pad sien aankom het.“Hulle het eers na ’n ander ou gestap en hom deur die gesig geklap en deursoek, maar het niks aan hom gekry nie,” het Candy vertel.“Daarna het hulle twee ander meisies gepla en toe ek weer sien het hulle voor ons gestaan. Een seun het my in Engels gevra wat in my sak is.“Ek het gesê daar is niks in my sak nie. Hy het gesê ek moenie jok nie en toe kyk hy in my sak en gryp my selfoon.”Sy het onmiddellik opgespring. Die seun het ’n mes uitgepluk en teen haar keel gedruk, het Candy gesê.“Ek het na die hand met die mes gegryp en toe my selfoon uit sy ander hand gegryp. Drie van sy vriende het nader gestap en toe begin hulle my slaan.“Ek het die een hard geklap en toe klap hy my seker so drie of vier keer deur die gesig.”Hulle het haar ook op haar lyf geslaan en op die grond neergegooi. “Terwyl ek op die grond gelê het, het een my in die sy geskop en toe gryp hulle weer haar foon. Ek het weer opgestaan en vir my vriendin geskreeu om weg te hardloop, maar sy het bly staan.“Hulle het my weer omgestamp en in die ribbes geskop en toe hardloop hulle weg.”’n Man wat Candy probeer help het, het die seuns in sy voertuig agternagesit en een seun gevang en opgelaai.“Verskeie inwoners het uit hul erwe gekom. Die groep seuns het toe weer teruggekom en met die inwoners beginbaklei en hulle met klippe bestook.“’n Oom het die seun in die motor geklap, waarna die seun uitgespring het en saam met sy vriende weggehardloop het,” het Candy gesê.Mnr. Ernest King, haar pa, het gesê hy is “rooiwarm” oor wat met sy dogter gebeur het. “Ons kinders is nêrens meer veilig nie.”Insp. Louis de Bruin, polisiewoordvoerder, het gesê hulle gaan probeer om die seuns so gou moontlik aan te keer. Die polisie weet aan watter skool die seuns na bewering verbonde is.- BeeldOorsprong:Beeldhttp://www.beeld.com/Content/Suid-Afrika/Nuus/1928/c5472fbee92641aeb71246d5cae385f1/27-11-2009-12-33/Leerling_voor_Pta-skool_beroof
2009-11-23 02:58WESSELSBRON. – ’n Bejaarde vrou van ’n plaas buite die dorp is gisteroggend op pad kerk toe gekaap.Mev. Ina Fourie sê haar ma, mev. Rina Wessels (78), was van die plaas af op pad kerk toe. “Skaars ’n kilometer van die plaas moes sy in die pad stilhou, want daar was groot sementbakstene in die pad gepak. ’n Man het langs haar motor verskyn en haar beveel om oor te skuif na die passasiersitplek.”Sy sê haar ma se voet het aan die stuurwiel vasgehaak en sy het baie seergekry. Die man het vir Wessels gevra waarheen sy op pad is en hy het aangebied om haar kerk toe te vat. Hy het egter van plan verander.Die man het begin ry, maar is nie ’n goeie bestuurder nie. “ ’n Ent verder het my ma voorgestel dat sy bestuur, omdat hy nie kan bestuur nie. Hulle het stilgehou, maar toe sleep hy my ma uit haar motor.”Hy het haar na ’n sloot langs die pad gesleep waar hy haar met toue vasgebind het.Hy is toe met haar motor en handsak weg.Fourie sê haar ma kon daarin slaag om haarself los te kry en het begin aanstap dorp toe. ’n Motorfietsryer het by haar gestop en hulp aangebied.Hy het Fourie gebel.“Dit is ’n baie traumatiese ervaring vir my ma. Haar bors is baie seer want die man het met sy knie op haar bors gedruk toe hy haar met die toue vasgebind het.“Sy het oral blou kolle. Hy het ook die hele tyd gedreig om haar dood te maak.”Wessels sterk by Fourie aan. Sy bly in haar eie huis saam met haar seun op ’n plaas.- VolksbladOorsprong:Volksbladhttp://www.volksblad.com/Content/Suid-Afrika/Nuus/2114/047d3129a50f4e3d865757d7575f3410/23-11-2009-02-58/Bejaarde_vrou_op_pad_kerk_toe_gekaap
Posted by Rudi Prinsloo on 23.11.09. Link
2009-11-22 22:54Susan CilliersJohannesburg - Two children hid in silence under a blanket last Thursday morning, after robbers had shot their father in the stomach.Danie Labuschagne, 37, of Brakpan on the East Rand, died a few hours later due to internal bleeding."He looked at me as if he wanted to say 'help me'," said Labuschagne's 12-year-old daughter, Monique, on Sunday.Labuschagne would have turned 38 on Christmas day, according to his heartbroken wife, Madelein, 37, about her high school sweetheart, the man who'd been "her everything".The robbers had forced open the sliding door to their living room in the early morning hours on Thursday. "Danie and I woke up when they were in our room."Three men shone flashlights at us and said: 'Get up, get up'."They pulled the blankets off us. When my husband and I stood up, one robber shot him in the stomach. Danie yelled 'eina' and fell to the ground," Madelein said.Monique and Danie, 14, woke up when their father was shot."I prayed that the Lord would save his life," Danie jnr said on Sunday. When she heard her father's cry of pain, Monique “hoped it's not serious", she said.She went to her brother's room, where the two of them hid next to each other under a blanket in absolute silence. The robbers' haul included jewellery, cellphones, clothing and a laptop."My husband took the bullet for us. He didn't argue, and even explained to the thugs where they would find the laptop. We even called them 'sirs'," said Madelein.She sat at the foot of their bed and said to her husband: "Pray, darling, just pray."After the robbers had plundered the house and left, Danie snr pleaded: "Hurry up, just hurry up."His family tried to pick him up to take him to hospital by car, but he was in too much pain, and said they should rather put him down again. He was taken to hospital by ambulance, where he died just after 04:00 on Thursday morning."I touched him and told him how much I loved him," Madelein said on Sunday.- BeeldSource:News24http://www.news24.com/Content/SouthAfrica/News/1059/63ed02494f9745879b53ef4f68555c94/22-11-2009-10-54/We_even_called_them_sirs
Danie LabuschagneMadelein, Monique en Danie2009-11-23 00:46Susan CilliersTwee kinders het verlede Donderdagoggend tjoepstil onder ’n kombers weggekruip nadat huisrowers hul pa in die maag geskiet het.Mnr. Danie Labuschagne (37) van Brakpan aan die Oos-Rand is enkele ure later aan inwendige bloeding dood.“Hy het vir my gekyk asof hy wou vra ‘help my’,” het Labuschagne se dogter, Monique (12), gister vertel.Labuschagne sou Kersdag 38 jaar oud geword het, het sy hartseer vrou, Madelein (37), vertel van haar hoërskoolliefde wat “haar alles was”.Die rowers het hul sitkamer se skuifdeur Donderdag in die vroeë oggendure oopgedwing.“Ek en Danie het wakker geword toe hulle in ons kamer was.“Drie mans het met flitse op ons geskyn en gesê: ‘Get up, get up’.“Hulle het die komberse van ons afgeruk. Toe ek en my man opstaan, het een rower hom in die maag geskiet. Danie het: ‘Eina’ geskree en geval,” het me. Labuschagne vertel.Monique en Danie (14) het wakker geword toe hul pa geskiet is.“Ek het gebid dat die Here sy lewe spaar,” het Danie jr. gister vertel. Monique het ná haar pa se pynkreet net “gehoop dis nie ernstig nie”, het sy vertel.Sy is na haar boetie se kamer waar die twee doodstil teen mekaar onder ’n kombers lê en wegkruip het. Die rowers het onder meer juwele, selfone, klere en ’n skootrekenaar gesteel.“My man het die bullet vir ons gevat. Hy het nie teëgestribbel nie en selfs aan die boewe verduidelik waar die skootrekenaar is. Ons het hulle selfs sirs genoem,” het me. Labuschagne vertel.Sy het aan die voetenent van die bed gesit en vir haar man gesê: “Bid net my man, bid net.”Nadat die rowers die huis geplunder het en weg is, het mnr. Labuschagne gepleit: “Maak net gou, maak net gou.” Sy familie wou hom optel en in ’n motor hospitaal toe neem, maar hy het gesê hy het te veel pyn en dat hulle hom moet neersit. Hy is in ’n ambulans hospitaal toe, waar hy net ná 04:00 Donderdagoggend dood is. “Ek het aan hom gevat en hom vertel hoe lief ek hom het,” het me. Labuschagne gister vertel.Haar man was ’n topfiks elektrisiën wat aktief by die kerk betrokke was.Hy was ’n marathon-atleet wat onder meer die Comrades gehardloop het. Danie jr. en sy pa het elke oggend 5 km gedraf. “Ek het my pa reeds belowe ek sal steeds elke oggend gaan draf.“Hy wou altyd aan die Ysterman-kompetisie deelneem en ek het besluit ék gaan dit nou doen as ek 18 is.”Danie en Monique is albei besig met eksamens.Danie sr. “het vir die Here geleef”, het sy vrou gesê. “Hy was reguit, behulpsaam, huislik en het gehou van kamp.”Monique het gesê haar pa “was lief” vir hulle en het hulle “gelukkig gehou”.Kapt. Mack Mngomezulu, polisiewoordvoerder, het bevestig ’n saak van huisroof en moord word ondersoek, maar die misdadigers is nog soek.Mnr. Labuschagne word Donderdag-oggend uit die Christian Family Church International in Boksburg begrawe.- BeeldOorsprong:Beeldhttp://www.beeld.com/Content/Suid-Afrika/Nuus/1928/fbccf84495dc42c4ab1b7440630d0bb2/23-11-2009-12-46/%E2%80%98My_man_het_die_koe%C3%ABl_vir_ons_gevat%E2%80%99